पाएं अपने शहर की ताज़ा ख़बरें और फ्री ई-पेपरडाउनलोड करें
वेस्टर्न डिस्टरबेंस के कारण पिछले दो-चार दिन से बिगड़े मौसम का असर रविवार को ज्यादा रहा। सुबह से शाम तक आसमान में बादल छाया रहे। शाम को ठंडी हवाओं के साथ छुटपुट बूंदाबांदी भी हुई। इधर, मौसम विशेषज्ञों ने 48 घंटे तक ऐसा ही मौसम बने रहने के संकेत दिए हैं। सोमवार को भी गरज चमक के साथ हल्की बारिश होने की संभावना है।
मौसम विशेषज्ञ डॉ. एसएस तोमर ने बताया कि 2 मई से ही 48 घंटे का अलर्ट शुरू हो गया है। सोमवार को भी बारिश की संभावना बनी रहेगी। हालांकि इसके बाद भी आसमान में बादल छाए रहेंगे। लेकिन सोमवार के बाद बारिश के आसार न के बराबर रहेंगे। गर्मी से मिली राहत: रविवार को तो सुबह से शाम तक पूरे दिन बादल रहने से मौसम में ठंडक रही। बादलों से अगले दो-चार दिन और लोगों को गर्मी से राहत रहेगी।
24 घंटे में 5.6 डिग्री गिरा दिन का तापमान
पूरे दिन आसमान में बादल छाए रहने से दिन के तापमान में तेजी से गिरावट आई है। पिछले 24 घंटे में ही दिन का तापमान 5.6 डिग्री लुढ़क गया। 1 दिन पहले शनिवार को अधिकतम तापमान 41 डिग्री दर्ज किया गया था। जो रविवार को 35.4 रह गया। हालांकि बादलों ने न्यूनतम तापमान को बढ़ा दिया। बादलों का जमावड़ा होने के बाद से पिछले 3 दिनों से न्यूनतम तापमान 26.5 डिग्री के आसपास है। रविवार को न्यूनतम तापमान 26.6 डिग्री दर्ज किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn